Daržupys
Apie viensėdį žr. Daržupys (viensėdis). Daržupys – upelis Aukštaitijoje, Rokiškio rajone; Apaščios kairysis intakas. Prasideda gojelyje prie Daržupio viensėdžio. Teka į šiaurės vakarus, visa vaga ištiesinta. Įteka į Apaščią 80,7 km nuo jos žiočių, ties Juokiškiu, 1 km į vakarus nuo Pandėlio. Prie Daržupio yra Gineišiai, Pandėlio apylinkės. Upėvardis kilęs nuo žodžio daržas („sklypas daržovėms“, „upės dalis tarp perkolo ir užtvaros“).